อาการตอนแรกคือมันคันๆจากนั่นก็เกาเล็กน้อยจนเป็นตุ้มแดงๆละค่อยๆบวมนิดๆเวลาไปโดนใส่หรือเดินจะเจ็บมากค่ะ ไม่เคยมีเพศสัมพันธุ์เลยค่ะพอมียาแนะนำไหมค่ะไม่กล้าไปหาหมดเลยและเคยเป็นมาแล้ว 1 รอบค่ะ
สวัสดีค่ะ อาการมีแผลคันที่ข้างอวัยวะเพศ มีตุ่มแดงๆดังกล่าวมา อาจจะเกิดจากเริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ เป็นตุ่มแพ้จากการสัมผัส อาจจะคันด้วยได้ การมีหูดเช่นหูดหงอนไก่ หูดข้าวสุก หรือเป็นการอุดตันของต่อมตรงบริเวณอวัยวะเพศ ชื่อต่อมบาร์โทลินแต่ถ้าไม่เคยมีเพศสัมพันธ์เลยจะนึกถึงกลุ่มการอุดตันนี้ได้น้อย หรือแม้แต่เริมหรือหูดหงอนไก่ก็นึกถึงน้อย อาจจะนึกถึงการอักเสบหรือติดเชื้อรา หรือเชื้อแบคทีเรีย หรืดผดร้อนจากความอับชื้นได้มากกว่าการแยกโรคต้องอาศัยการตรวจร่างกายร่วมด้วย การรักษาขึ้นกับโรคที่เป็น ซึ่งตอนนี้ที่ยังไม่ทราบการวินิจฉัยแน่ชัด อาจปรับพฤติกรรมดังจะกล่าวต่อไป และยังไม่ซื้อยาใดๆมาใช้เอง ให้สังเกตอาการ ถ้าตุ่มใหญ่ขึ้น เจ็บมากขึ้น หรือมีลักษณะบวมแดงเหมือนอักเสบ มีไข้สูง ให้ไปพบแพทย์ ในเบื้องต้นควรทำความสะอาดอวัยวะเพศหญิงเบาๆแค่ภายนอก ไม่สวนล้างช่องคลอดเข้าไป ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน